Յուրի Աբով

Յուրի Գեորգիի Աբով (, ), հայազգի ռուս ֆիզիկոս, պրոֆեսոր (1984), ֆիզմաթ գիտությունների դոկտոր (1969), ԽՍՀՄ ԳԱ թղթակից անդամ (1987), Ռուսաստանի գիտությունների ակադեմիայի թղթակից-անդամ (1991)։ Լենինյան մրցանակակիր (1974))

Կենսագրություն 
1947 թվականին ավարտել է Մոսկվայի պետական համալսարանը։ 1963 թվականից աշխատել է Մոսկվայի ֆիզիկայի ինստիտուտում։ Աշխատել է ԽՍՀՄ ատոմային էներգիայի օգտագործման պետական կոմիտեի տեսական և փորձարարական ֆիզիկայի ինստիտուտում, 1963 թվականից՝ լաբորատորիայի վարիչ։

Ուսումնասիրել է զույգության խախտման երևույթը միջուկային ռեակցիաներում, աշխատակիցների հետ հայտնագործել նուկլոնների թույլ փոխազդեցությունը միջուկներում։ Փորձերով դիտել է գամմա-քվանտների առաքման ասիմետրիան բևեռացած նեյտրոնների ճառագայթային զավթման (միջուկներով) ռեակցիայում։ Սկիզբ է դրել բևեռացած նեյտրոնների փնջերով բյուրեղներում ռելաքսացիոն շարժընթացների հետազոտման նոր ուղղության՝ միջուկային մագնիս. ռեզոնանսային սպեկտրաչափության կիրառումով։
Ստեղծել է գերսառը նեյտրոնների մագնիսական թակարդ, ԽՍՀՄ-ում առաջին նեյտրոնային բյուրեղային սպեկտրաչափն ու նեյտրոնային դիֆրակտաչափը։ Ունի նաև ծանր ջրով ատոմային ռեակտորների ֆիզիկային ու տեխնիկային վերաբերող աշխատանքներ։

Մրցանակներ 
 Լենինյան մրցանակ, 1974

Երկեր 
 Поляризованные медленные нейтроны / Ю. Г. Абов, А. Д. Гулько, П. А. Крупчицкий., Москва, Атомиздат , 1966.
 Академик А. И. Алиханов: Воспоминания, письма, документы, 2004, т.л. (Редкол., Ю. Г. Абов (пред.) и др.),конц. (Абов Юрий Георгиевич).

Ծանոթագրություններ 

Ռուսահայ պրոֆեսորներ
Մոսկվայի պետական համալսարանի շրջանավարտներ
Ֆիզիկամաթեմատիկական գիտությունների դոկտորներ
Ռուսաստանի ԳԱ թղթակից անդամներ
ԽՍՀՄ ԳԱ թղթակից անդամներ
Ռուսահայ ֆիզիկոսներ
Խորհրդային ֆիզիկոսներ
Տրոեկուրովյան գերեզմանատանը թաղվածներ
Ռուսաստանի գիտությունների ակադեմիայի անդամներ